ai4bharat/Pralekha huggingface dataset:
பாதுகாப்பு அமைச்சகம்
தனிநபர் பாதுகாப்பு உபகரணங்கள் மற்றும் இதர பொருள்களில் கிருமி நீக்கம் செய்ய 'தீவிரத்தூய்மை’யைப் பாதுகாப்பு ஆராய்ச்சி மற்றும் மேம்பாடு நிறுவனம்  உருவாக்கியுள்ளது.
தனிநபர் பாதுகாப்பு உபகரணங்கள், மின்னணு பொருள்கள், ஆடைகள் உள்ளிட்ட பல்வேறு பொருள்களில் கிருமி நீக்கம் செய்வதற்காக, தீவிரத்தூய்மை ' என்னும் கிருமி நீக்கம் செய்யும் அலகை, பாதுகாப்பு ஆராய்ச்சி மற்றும் மேம்பாடு நிறுவனம்  உருவாக்கியுள்ளது.
பாதுகாப்பு ஆராய்ச்சி மற்றும் மேம்பாடு நிறுவனத்தின் தில்லியை சேர்ந்த ஆய்வகமான அணு மருத்துவம் மற்றும் தொடர்புடைய அறிவியல் நிறுவனம் , தொழில் பங்குதாரரான காசியாபாத்தில் உள்ள திருவாளர்கள். ஜெல் கிராப்ட் ஹெல்த்கேர் பிரைவேட் லிமிடெட்டுடன் இணைந்து இந்தப் பொருளை உருவாக்கியுள்ளது.
பன்முகத் தடைத் தடுப்பு அணுகுமுறை மற்றும் கிருமி நீக்கத்துக்கான ஒசோனேற்றம் செய்யப்பட்டப் பகுதி தொழில்நுட்பத்தை உள்ளடக்கிய மேம்படுத்தப்பட்ட ஆக்சிஜனேற்ற செயல்முறையை இந்த அமைப்பு பயன்படுத்துகிறது.
கிருமி நீக்க செயல்பாட்டுக்குத் தேவைப்படும் ஒசோனை சிறைபிடிப்பதை உறுதி செய்யும் ஓசோனை உள்ளடக்கும் தொழில்நுட்பத் திறன் வாய்ந்த இரண்டு அடுக்குகளால் ஆனது இந்த அமைப்பு. சுற்றுப்புறத்துக்குத் தீங்கு விளைவிக்காத, அதாவது பிராண வாயு மற்றும் தண்ணீரை மட்டுமே வெளியிடும் வினையூக்கி மாற்றியையும் இது தன்னகத்தே கொண்டுள்ளது.
தொழிலக, பணி சார்ந்த, தனிப்பட்ட மற்றும் சுற்றுப்புறப் பாதுகாப்புக்கான சர்வதேச தரநிலைகளுக்கு உட்பட்டு இந்த அமைப்பு உருவாக்கப்பட்டுள்ளது. ஒசோனேட்டட் ஸ்பேஸ் மற்றும் திரிநேத்ரா டெக்னாலஜி என்னும் இரு வகைகளில் அல்ட்ரா ஸ்வச் வருகிறது. ஓசோனேற்றம் செய்யப்பட்ட பகுதி மற்றும் தீவிர வெளிப்படும் முறையின் சேர்க்கையே திரிநேத்ரா டெக்னாலஜி  ஆகும். விரைவாகக் கிருமி நீக்கம் செய்வதற்காக தானியங்கி முறையில் இந்த செயல்முறை வடிவமைக்கப்பட்டுள்ளது.
15 ஆம்பியர், 220 வோல்ட்ஸ், 50 ஹெர்ட்ஸ் மின்சாரத்தில் இந்த அமைப்பு செயல்படுகிறது. பாதுகாப்பான முறையில் அதிக நேரம் இயங்குவதை உறுதி செய்வதற்காக, அவசர கால நிறுத்தம், கதவுகளுக்கிடையேயான பூட்டுகள், இரட்டைக் கதவு, தாமதப்படுத்தும் முறை, கசிவுக் கண்காணிப்பு உள்ளிட்ட பல்வேறு பாதுகாப்பு அம்சங்களை இந்த அமைப்பு தாங்கி வருகிறது. ஒரே நேரத்தில் அதிக அளவில் கிருமி நாசம் செய்வதற்காக இந்த தொழிலக அறை அமைப்பு 7’x4’x3.25’ என்னும் அளவில் வருகிறது. தொழில் நிறுவனங்களுக்காக பல்வேறு அளவுகளிலும் இந்த அமைப்பு கிடைக்கும்.
ஜவுளித்துறை அமைச்சகம்
விவசாயிகளுக்கு நேரடி ஆதரவு அளிப்பதற்காக 2014-15 முதல் 2020-21 வரை இந்திய பருத்தி நிறுவனத்திற்கு ரூ 17,408 கோடி குறைந்தபட்ச ஆதரவு விலை நிதி
தற்சார்பு இந்தியா லட்சியத்தை அடைவதை நோக்கிய மற்றுமொரு நடவடிக்கையாக, விவசாயிகளுக்கு நேரடி ஆதரவு அளிப்பதற்காக 2014-15 முதல் 2020-21 வரை இந்திய பருத்தி நிறுவனத்திற்கு  ரூ 17,408 கோடி குறைந்தபட்ச ஆதரவு விலை நிதிக்கு பிரதமர் திரு நரேந்திர மோடி தலைமையிலான அரசு ஒப்புதல் அளித்துள்ளது.
மிக முக்கியமான பணப்பயிர்களில் ஒன்றாக திகழும் பருத்தி, சுமார் 58 லட்சம் விவசாயிகளின் வாழ்வாதாரத்தை நிலைநிறுத்துவதில் முக்கிய பங்கு வகிக்கிறது. மேலும், சுமார் 400-500 லட்சம் பேர் பருத்தி பதப்படுத்துதல் மற்றும் வர்த்தகம் போன்ற தொடர்புடைய நடவடிக்கைகளில் ஈடுபட்டுள்ளனர்.
2020-21 பருத்தி பருவத்தில், பருத்தி சாகுபடியின் பரப்பளவு 133 லட்சம் ஹெக்டேராக இருந்தது, 360 லட்சம் பேல்கள் உற்பத்தி செய்யப்பட்டுள்ளன. மொத்த உலகளாவிய பருத்தி உற்பத்தியில் இது 25% ஆகும்.
கடந்த இரண்டு பருத்தி பருவங்களில்  காணப்பட்ட உலகளாவிய பெருந்தொற்றின் போது, நாட்டின் பருத்தி உற்பத்தியில் மூன்றில் ஒரு பங்கை, அதாவது சுமார் 200 லட்சம் பேல்களை சிசிஐ கொள்முதல் செய்து ரூ.55,000 கோடிக்கு மேல் சுமார் 40 லட்சம் பருத்தி விவசாயிகளின் வங்கிக் கணக்குகளில் நேரடியாக செலுத்தியுள்ளது.
தற்போதைய பருத்தி பருவத்தில் , 143 மாவட்டங்களில் 474 கொள்முதல் மையங்களைத் திறப்பதன் மூலம், அனைத்து 11 பெரிய பருத்தி வளரும் மாநிலங்களிலும் போதுமான ஏற்பாடுகளை சிசிஐ ஏற்கனவே செய்துள்ளது. பருத்தியில் குறைந்தபட்ச ஆதரவு செயல்பாடுகளை மேற்கொள்வதற்காக சிசிஐ-க்கு அரசு முழு விலை ஆதரவை வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770571
ஆயுஷ்
உலக ஹோமியோபதி தின அறிவியல் மாநாடு இன்று தொடங்கியது
உலக ஹோமியோபதி தினத்தையொட்டி புதுதில்லியில் நடைபெறும் இரண்டு நாள் மாநாட்டை மத்திய ஆயுஷ் அமைச்சகத்தின் செயலாளர் டாக்டர். வைத்யா ராஜேஷ் கோட்டேச்சா இன்று தொடங்கி வைத்தார். ஹோமியோபதி மருத்துவத்தின் நிறுவனராக கருதப்படும் டாக்டர். கிறிஸ்டியன் ஃப்ரெட்ரிக் சாமுவேல் ஹான்மென் பிறந்த நாள், உலக ஹோமியோபதி தினமாகக் கொண்டாடப்படுகிறது. மத்திய ஹோமியோபதி கவுன்சிலின் ஆளுநர்கள் குழுத் தலைவர் திரு. நிலஞ்சல் சன்யால், திரு. டிரிடான்டி சின்ன ராமானுஜ ஜீயர் ஆகியோர் தொடக்க விழாவில் கலந்து கொண்டனர்.
மாநாட்டில் தொடக்கவுரையாற்றிய டாக்டர் கோட்டேச்சா, ஆயுஷ் துறையில் மேற்கொள்ளப்படும் ஆராய்ச்சிகள் மூலம், அறிவியல் மற்றும் பாரம்பரியத்திற்கு இடையே நிலவும் இடைவெளியை பூர்த்தி செய்ய தமது அமைச்சகம் மேற்கொண்டு வரும் முயற்சிகளை எடுத்துரைத்தார். திட்டமிட்ட ஆராய்ச்சிகள் மூலம் ஹோமியோபதி மருத்துவத்தை காலத்திற்கேற்ப மேம்படுத்தவும் நடவடிக்கை மேற்கொள்ளப்பட்டுள்ளதாக தெரிவித்தார்.
இந்த மாநாட்டில் வரவேற்புரையாற்றிய ஹோமியோபதி ஆராய்ச்சி கவுன்சிலின் தலைமை இயக்குநர் டாக்டர். ராஜ் கே மான்சந்தா, இளையதலைமுறையினர் பயனுள்ள ஆராய்ச்சிகளை மேற்கொள்ளச் செய்வதும், கல்வியை ஆராய்ச்சி மற்றும் பணிப்பயிற்சியுடன் இணைப்பதும் அவசியம் என்றார். இந்த மாநாட்டில் ஹோமியோபதி மருத்துவத்துறையில் சிறந்து விளங்குபவர்களுக்கு வாழ்நாள் சாதனையாளர் விருது, இளம் அறிவியலாளர் விருது, சிறந்த ஆசிரியருக்கான விருது உள்ளிட்ட பல்வேறு விருதுகளும் வழங்கப்பட்டது.
சுகாதாரம் மற்றும் குடும்ப நலத்துறை அமைச்சகம்
7-வது மாஸ்கிரேட் 2021: அமைச்சர் டாக்டர் ஹர்ஷ் வர்தன் தொடங்கி வைத்தார்
ஃபிக்கி எனப்படும் இந்திய தொழில், வர்த்தக சங்கங்களின் கூட்டமைப்பின் பொருளாதாரத்தை சீர்குலைக்கும் கடத்தல், போலியான நடவடிக்கைகளுக்கு எதிரான குழு ஏற்பாடு செய்திருந்த 7-வது மாஸ்கிரேட் 2021- கடத்தல், போலியான வர்த்தகங்களுக்கு எதிரான இயக்கத்தை மத்திய சுகாதார, குடும்ப நல அமைச்சர் டாக்டர் ஹர்ஷ் வர்தன் இன்று தொடங்கி வைத்தார்.
நிகழ்ச்சியில் பேசிய அமைச்சர், அதிகரித்துவரும் கடத்தல், போலியான பொருட்களுக்கு எதிராக புதுமையான கொள்கை மற்றும் தீர்வுகள் தொடர்பாக விவாதிக்க இந்த நிகழ்ச்சி ஏதுவாக இருக்கும் என்று குறிப்பிட்டார்.
கொவிட்-19 பெருந்தொற்று, சட்டத்திற்கு புறம்பான மருந்துகளின் புழக்கம் ஆகிய சவால்கள் குறித்து பேசிய அவர், “நாம் அனைவரும் அறிந்தவாறு கொவிட்-19 பெருந்தொற்றினால் ஏற்பட்ட நெருக்கடியிலும், நோய் பரவலைக் கட்டுப்படுத்த மேற்கொள்ளப்பட்ட ஏராளமான நடவடிக்கைகளுக்கு இடையிலும், சட்ட விரோத செயல்களில் ஈடுபடுவோர் பெருந்தொற்றை வாய்ப்பாகப் பயன்படுத்தி நாட்டின் பொருளாதாரம், சுகாதாரம், உலக மக்களின் பாதுகாப்பு பாதிப்படையும் வகையில் தீங்கு விளைவித்தனர்” என்று தெரிவித்தார்.
“கொவிட் தொற்றுக்குப் பிந்தைய காலத்தில் கடத்தல், போலி நடவடிக்கைகளுக்கு எதிராக புதிய, நடைமுறைக்கு உகந்த யுகங்கள் தொடர்பாக ஆக்கபூர்வமாக விவாதிப்பதே இந்த மாஸ்கிரேட் 2021-இன் முக்கிய நோக்கமாகும். போதிய விழிப்புணர்வு ஏற்படுத்துவதற்குக் கூடுதல் கவனம் செலுத்தப்பட வேண்டும். கொவிட்- 19 பெருந்தொற்று, முன்னெப்போதும் இல்லாத தேவைகளை நமது சுகாதாரமுறையில் ஏற்படுத்தியுள்ளது. சுகாதார முறையை நோயாளிகளுக்கருகில் எடுத்துச் செல்வதற்காக தற்போது நிலுவையிலுள்ள விநியோக மாதிரிகளை சுகாதார பணியாளர்கள் மீண்டும் கண்டறிகிறார்கள்”, என்று அமைச்சர் கூறினார்.
மருந்துகள் மற்றும் அழகு சாதனப் பொருட்களுக்கான திருத்தியமைக்கப்பட்டச் சட்டம் 2008-இன் கீழ் மருந்துகள் மற்றும் அழகு சாதனப் பொருட்கள் சட்டம் 1940 கொண்டுவரப்பட்டது என்று கூறிய அவர், போலி மருந்துகளைத் தடுப்பதற்காக இந்திய அரசு பல்வேறு நடவடிக்கைகளை மேற்கொண்டு வருவதாகக் குறிப்பிட்டார். கடத்தல் மற்றும் போலியான பொருட்களால் அதிகரித்துவரும் இடர்பாடுகளைக் களைவதற்காக வர்த்தகங்களும், தொழில்துறையும் அரசுடன் இணைந்து பணியாற்றி நுகர்வோரை பாதுகாக்க வேண்டும் என்றும் அவர் கேட்டுக்கொண்டார்.
பிரதமர் திரு நரேந்திர மோடி வலியுறுத்திய தற்சார்பு இந்தியா, உள்ளூர் பொருட்களை ஊக்குவித்தல் ஆகிய திட்டங்கள் பல்வேறு சவால்களுக்கு தீர்வுகளாக அமையும் என்று அவர் கூறினார். உள்ளூர் தயாரிப்புகளை இந்தியா அதிகரிப்பதன் வாயிலாக வெளிநாட்டு பொருட்களை சார்ந்திருக்கும் போக்கு குறைவதுடன் இதன்மூலம் போலியான பொருட்களும், கடத்தல்களும் முடிவுக்கு வரும் என்றார் அவர். எனவே சட்டவிரோத வர்த்தகத்திற்கு எதிரான போராட்டத்தில் உள்ளூர் பொருட்களை ஊக்குவிப்பது மிகச்சிறந்த சாதனமாக அமையும் என்றும் அமைச்சர் டாக்டர் ஹர்ஷ் வர்தன் நம்பிக்கை தெரிவித்தார்.
கடத்தல்கள், போலியான தயாரிப்புகள், திருட்டு போன்ற குற்றங்களுக்கு எதிராக தற்போது நடைமுறையில் உள்ள கட்டுப்பாடுகளை ஆராய்ந்து, நவீன தொழில்நுட்பங்களின் வாயிலாக பாதுகாப்பு அம்சங்களுக்கும் அமலாக்க முகமைகளுக்கும் உதவுவது, இது போன்ற குற்றங்களில் ஈடுபடுவோர் மீது விதிக்கப்படும் அபராதத் தொகையை உயர்த்துவது, இந்த நடவடிக்கைகளைத் தடுக்கும் முயற்சிகளுக்குக் கூடுதலான நிதியையும் மனித ஆற்றலையும் வழங்குவது போன்ற துறைகளில் கூடுதல் கவனம் செலுத்தப்பட வேண்டும் என்று அமைச்சர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690882
தேர்தல் ஆணையம்
இந்திய தேர்தல் ஆணையம் முன்னெடுத்த தேர்தல் மேலாண்மை அமைப்புகளின் பங்கு பற்றிய இரண்டு நாள் மாநாடு துவங்கியது
தலைமை தேர்தல் ஆணையர் திரு ராஜீவ் குமார், தேர்தல் ஆணையர் திரு அனுப் சந்திர பாண்டேயுடன் இணைந்து, ‘தேர்தல் மேலாண்மை அமைப்புகளின் பங்கு, கட்டமைப்பு மற்றும் திறன்’ என்ற தலைப்பில் இரண்டு நாள் சர்வதேச மாநாட்டை இன்று துவக்கிவைத்தார். இந்த மாநாட்டுக்கு இந்திய தேர்தல் ஆணையம் புதுதில்லியில் ஏற்பாடு செய்துள்ளது. 2021 டிசம்பரில் நடைபெற்ற ‘ஜனநாயகத்துக்கான உச்சி மாநாட்டின்’ தொடர்ச்சியாக நிறுவப்பட்ட நேர்மையான தேர்தலுக்கான கூட்டமைப்பின் கீழ், இது நடத்தப்படுகிறது.
தொடக்க உரையாற்றிய தலைமை தேர்தல் ஆணையர் திரு ராஜீவ் குமார் , சுதந்திரமான, நியாயமான, எளிதில் அணுகக்கூடிய மற்றும் தூண்டுதலற்ற தேர்தல்கள் ஜனநாயக அரசியலின் மூலக்கல்லாகும், இது அமைதி மற்றும் வளர்ச்சிக்கான ஊக்குவிப்பாக அமையும். இறையாண்மை என்பது ஒரு நாட்டின் மக்களுக்கு சொந்தமானது. பெண்கள், மாற்றுத்திறனாளிகள், மூத்த குடிமக்கள், இளம் வாக்காளர்கள், ஒடுக்கப்பட்ட மக்கள் என அனைவரையும் இணைத்து செயல்படுவதுடன், பாரபட்சங்களைக் களைவதை இது குறிக்கிறது என்று கூறினார்.
இந்தியாவில் ஜனநாயகம் எப்போதுமே இந்திய நெறிமுறைகளின் ஒரு பகுதியாகும், இது ஒரு வாழ்க்கை முறை. பலதரப்பட்ட கருத்துக்கள், உரையாடல்கள், விவாதங்கள், ஏற்புடையவை, ஆக்கிரமிப்பு இல்லாமை ஆகியவை நமது கலாச்சாரத்தின் உள்ளார்ந்த பகுதியாகும். தேர்தல் முடிவுகளில் மக்கள் நம்பிக்கை வைப்பதே ஆரோக்கியமான ஜனநாயகத்தின் மிக அடிப்படையான ஒழுங்குமுறை என்று தலைமை தேர்தல் ஆணையர் கூறினார்.
இந்த மாநாட்டில் ஆர்மீனியா, மொரிஷியஸ், நேபாளம், கபோ வெர்டே, ஆஸ்திரேலியா, சிலி, ஃபெடரல் ஸ்டேட்ஸ் ஆஃப் மைக்ரோனேசியா, கிரீஸ், பிலிப்பைன்ஸ், சாவோ டோம் & பிரின்சிப், அமெரிக்கா உள்ளிட்ட நாடுகளின் பிரதிநிதிகள் கலந்து கொண்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1872217
சுகாதாரம் மற்றும் குடும்ப நலத்துறை அமைச்சகம்
தனியார் மருத்துவமனைகளில் சுகாதார உள்கட்டமைப்பு வசதிகளை மேம்படுத்த முன்னெடுப்பு
மருத்துவமனை நிர்மாணம் பதிவு மற்றும் ஒழுங்குமுறை சட்டம் 2010 மற்றும் அரசு மற்றும் தனியார் மருத்துவமனைகளில் பின்வரும் சேவைகள் வழங்கப்பட வேண்டியது கட்டாயம்
- வழங்கப்படும் மருத்துவ சேவைகள் மற்றும் கட்டண விவரங்கள் வெளியிடப்பட வேண்டும். நோயாளிகளின் நலனை கருத்தில் கொண்டு ஆங்கிலம் மற்றும் உள்ளூர் மொழிகளிலும் இந்த விவரங்கள் இடம் பெற்றிருக்க வேண்டும்.
- வழங்கப்படும் மருத்துவ சேவைக்கு ஆகும் செலவீனத்தில் மத்திய, மாநில அரசுகளின் நிதி ஒதுக்கீடு குறித்த விவரங்கள் இடம்பெற வேண்டும்.
2018-ம் ஆண்டு அறிமுகப்படுத்தப்பட்ட ஆயுஷ்மான் பாரத்- பிரதமரின் ஜன் ஆரோக்கிய திட்டத்தின் கீழ் ஆண்டுக்கு 5 லட்சம் ரூபாய் அளவிலான குடும்ப மருத்துவக் காப்பீடு வழங்கப்படுகிறது. இந்தத் திட்டத்தில் 60 கோடி பயனாளிகள் இணைந்துள்ளனர்.
ஆயுஷ்மான் பாரத் பிரமரின் ஜன் ஆரோக்கிய திட்டம் 2022-ம் ஆண்டு ஏப்ரல் 6-ம் தேதி மாற்றியமைக்கப்பட்டது. இதன்படி, 27 குறிப்பிட்ட மருத்துவ சேவைகள் உட்பட 1949 மருத்துவ சிகிச்சைகள் அளிக்கப்படும்.
மாநிலங்களவையில் இன்று எழுப்பப்பட்ட கேள்விக்கு மத்திய சுகாதாரம் மற்றும் குடும்ப நலத்துறை இணையைமைச்சர் டாக்டர் பாரதி பிரவீன் பவார் எழுத்து பூர்வமாக அளித்துள்ள பதிலில் இதனை தெரிவித்துள்ளார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.136.92 லட்சம் மதிப்பிலான 3,116 கிராம் தங்கம் பறிமுதல்
துபாயில் இருந்து அக்டோபர் 9-ந் தேதி விமானம் மூலம் சென்னை வந்த பயணி ஒருவரை இடைமறித்து சென்னை விமான நிலைய சுங்கத்துறை அதிகாரிகள் சோதனையிட்டதில், நூதன முறையில் மறைத்து எடுத்துவரப்பட்ட ரூ.30.31 லட்சம் மதிப்பிலான 690 கிராம் தங்கத்தினை அதிகாரிகள் பறிமுதல் செய்தனர்.
மற்றொரு சம்பவத்தில் அபுதாபியில் இருந்து வந்த பயணி ஒருவரை சோதனையிட்டதில், நூதன முறையில் மறைத்து எடுத்துவரப்பட்ட ரூ.30.09 லட்சம் மதிப்பிலான 685 கிராம் தங்கத்தினை அதிகாரிகள் பறிமுதல் செய்தனர்.
குவைத் நாட்டிலிருந்து விமானம் மூலம் அக்டோபர் 7-ம் தேதி வந்த பயணி ஒருவரை சோதனையிட்டதில், 3 கிலோ எடை கொண்ட தங்க ஆபரணங்கள் மற்றும் ஒரு கிலோ எடை கொண்ட தங்க மோதிரங்களை மறைத்து எடுத்து வந்தது தெரியவந்தது. ரூ.11.20 லட்சம் மதிப்புள்ள 255 கிராம் எடை கொண்ட தங்கம் கைப்பற்றப்பட்டது.
துபாயில் இருந்து அக்டோபர் 9-ந் தேதி விமானம் மூலம் சென்னை வந்த பயணி, முகமது ஃபஸ்லீம் ஃபலீல் என்பவரை இடைமறித்து சென்னை விமான நிலைய சுங்கத்துறை அதிகாரிகள் சோதனை செய்தனர். அப்போது பசை வடிவத்தில் மறைத்து எடுத்துவரப்பட்ட ரூ.65.30 லட்சம் மதிப்பிலான 1,486 கிராம் தங்கத்தினை அதிகாரிகள் பறிமுதல் செய்தனர்.
இந்த நான்கு சம்பவங்களிலிருந்து மொத்தம் ரூ.136.92 லட்சம் மதிப்பிலான 3,116 கிராம் எடை கொண்ட தங்கத்தை பறிமுதல் செய்த அதிகாரிகள் தொடர்ந்து விசாரணை நடத்தி வருவதாக சென்னை சர்வதேச விமான நிலைய முதன்மை சுங்கத்துறை ஆணையர் எம் மேத்யூ ஜாலி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
இளைஞர் நலன் மற்றும் விளையாட்டு அமைச்சகம்
கெலோ இந்தியா உறுதிமொழி 10 லட்சத்தை தாண்டியது
மத்திய இளைஞர் நலன் மற்றும் விளையாட்டுத் துறை இணையமைச்சர் கர்னல் ராஜ்யவர்தன் சிங் ரத்தோர் தொடங்கி வைத்த கெலோ இந்தியா உறுதிமொழி இயக்கம் பத்து லட்சம் எண்ணிக்கையை தாண்டியுள்ளது. தொடங்கப்பட்ட இரண்டே நாளில் கெலோ இந்தியா கீதம் 20 கோடிக்கும் மேற்பட்ட ரசிகர்களை சென்றடைந்துள்ளது.
கெலோ இந்தியா உறுதிமொழியை தற்போது 11 லட்சத்துக்கும் அதிகமானோர் எடுத்துக் கொண்டுள்ளனர். விளையாட்டுக்களை பிரபலப்படுத்தும் நோக்கத்துடன், மிக இளம் வயதிலேயே ,விளையாட்டு வீரர்களை இனம் கண்டு, அவர்களுக்கு பயிற்சி அளித்து மேம்படுத்தி, சர்வதேச அரங்கில் வருங்கால சாம்பியன்களாக உருவாக்குவதே இந்த கெலோ இந்தியா இயக்கத்தின் நோக்கமாகும்.
தேசத்தின் விளையாட்டு உணர்வை ஊக்குவிக்கும் வகையில், ரசிகர்களும், விளையாட்டு ஆர்வலர்களும் தங்களால் இயன்ற அளவில் ஊக்கமும் ஆதரவும் தரவேண்டும் என்ற நோக்கத்துடன் கெலோ இந்தியா உறுதிமொழி எடுத்துக்கொள்ளப்படுகிறது. இளம் பருவத்தினரிடையே மறைந்து கிடக்கும் விளையாட்டு ஆர்வத்தை கண்டறிந்து ,அதை வெளிக்கொணர்ந்து, அவர்கள் உலக அளவில் பிரகாசிக்க ஒரு தளத்தை ஏற்படுத்திக் கொடுப்பதே இந்தியாவின் உறுதிப்பாடாகும்.
கெலோ இந்தியா பள்ளி விளையாட்டுப் போட்டிகள் ஜனவரி 31-ம் தேதி முதல் பிப்ரவரி 8-ம் தேதி வரை தடைபெறும். ஐந்து இடங்களில் 16 போட்டிகளுக்கான 199 தொகுதி பதக்கங்களுக்காக நடைபெறும் போட்டிகளில் 3,200-க்கும் அதிகமானோர் கலந்து கொள்கின்றனர்.
இந்த உறுதிமொழியை தவறாமல் அனைவரும் ஏற்றுக்கொள்ள வேண்டும். இந்தியாவின் விளையாட்டு நட்சத்திரங்களை வளர்க்காமல் புதிய இந்தியாவை கட்டமைக்க முடியாது. ஒவ்வொரு ரசிகரும் இந்த இயக்கத்தில் பங்கேற்க வேண்டும். எனவே, www.kheloindia.gov.in தளத்தின் மூலமாகவோ, 902-900-1431 என்ற எண்ணுக்கு மிஸ்டு கால் கொடுப்பதன் வாயிலாகவோ உறுதிமொழி ஏற்றுக்கொள்ளுங்கள்.
(Visitor Counter : 127
கப்பல் போக்குவரத்து அமைச்சகம்
துறைமுகங்களின் ஏற்றுமதி-இறக்குமதி சரக்கு போக்குவரத்து திறன் மற்றும் வருவாய் அதிகரிப்பு
நாடாளுமன்றத்தின் மாநிலங்களவையில் கேள்விகளுக்கு பதிலளித்த துறைமுகங்கள், கப்பல் மற்றும் நீர்வழி அமைச்சர் திரு சர்பானந்த சோனோவால் கீழ்காணும் தகவல்களை அளித்தார்.
2013-14 நிதியாண்டு வரை நாட்டில் 12 பெரிய துறைமுகங்கள் மற்றும் 200 பெரியவை அல்லாத துறைமுகங்கள் இருந்தன. பெரிய துறைமுகங்களின் வருடாந்திர சரக்கு கையாளும் திறன் 800.52 மில்லியன் டன்னாகவும், பெரியவை அல்லாத துறைமுகங்களின் வருடாந்திர சரக்கு கையாளும் திறன் 599.47 மில்லியன் டன்னாகவும் இருந்தது. 2013-14-ல் அனைத்து இந்திய துறைமுகங்களின் மொத்த கொள்ளளவு 1399.99 மில்லியன் டன் ஆகும்.
2020-21-ம் ஆண்டில் பெரிய துறைமுகங்களில் சரக்கு கையாளும் திறன் 1560.61 மில்லியன் டன் ஆகவும், பெரியவை அல்லாத துறைமுகங்களின் திறன் 1002.24 மில்லியன் டன் ஆகவும் இருந்தது. மார்ச் 31, 2021 அன்று அனைத்து இந்திய துறைமுகங்களின் மொத்த கொள்ளளவு 2562.85 மில்லியன் டன் ஆகும்.
2020-21 ஆம் ஆண்டில் மத்திய அரசின் கீழ் உள்ள பெரிய துறைமுகங்கள் ஈட்டிய மொத்த இயக்க வருமானம் ரூ 14688.80 கோடி. 2013-14-ல் இது ரூ 9162.80 கோடி ஆகும். பெரிய துறைமுகங்களின் மொத்த வருமானம் 2020-21-ல் ரூ 16419.27 கோடி, இது 2013-14-ல் ரூ 11171.97 கோடி.... பவனபாடு, மச்சிலிப்பட்டினம் மற்றும் ராமையப்பட்டினம் ஆகியவற்றை நில உரிமையாளர் அடிப்படையில் பெரியவை அல்லாத துறைமுகமாக ஆந்திரப் பிரதேச அரசு உருவாக்கி வருகிறது. ஆந்திரப் பிரதேச மறுசீரமைப்புச் சட்டம், 2014-ன் கீழ் குறிப்பிடப்பட்டுள்ள துக்கிராஜுபட்டினம் துறைமுகத்தின் வளர்ச்சிக்குப் பதிலாக ராமையப்பட்டினம் துறைமுகத்தை மேம்படுத்த ஆந்திரப் பிரதேச அரசு நிதியுதவி கோரியது.
ராமையப்பட்டினத்தின் துறைமுக எல்லைகளை பிப்ரவரி 20.2020 அன்று பெரியவை அல்லாத துறைமுகமாக மாநில அரசு அறிவித்தது. இது அந்தந்த மாநில கடல்சார் வாரியங்கள்/மாநில அரசுகளின் அதிகார வரம்பிற்கு உட்பட்டது. பிராந்திய இணைப்புத் திட்டம்-உடானின் கீழ், சபர்மதி ஆறு மற்றும் ஒற்றுமை சிலைக்கு இடையேயான கடல் விமான சேவை அக்டோபர் 31, 2020 அன்று தொடங்கியது. பின்னர், செயல்பாட்டுக் காரணங்களுக்காக விமான இயக்க நிறுவனங்களால் ஏப்ரல் 11, 2021 அன்று இது நிறுத்தப்பட்டது.
கடல் விமான செயல்பாடுகளை சாத்தியமானவையாக மாற்றுவதற்கு தொடர்புடைய பங்குதாரர்களுடன் விமான போக்குவரத்து அமைச்சகம் ஆலோசித்து வருகிறது. கடல் விமான சேவைகளை மேம்படுத்துவதற்காக துறைமுகங்கள், கப்பல் மற்றும் நீர்வழிகள் அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது.
உடான் திட்டத்தின் கீழ் குஜராத், அசாம், தெலங்கானா, ஆந்திரா, அந்தமான் & நிக்கோபார் தீவுகள் மற்றும் லட்சத்தீவுகள் ஆகிய மாநிலங்களில் நீர் விமான நிலையங்கள் அடையாளம் காணப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776428
https://pib.gov.in/PressReleasePage.aspx?PRID=1776427
https://pib.gov.in/PressReleasePage.aspx?PRID=1776425
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக்கில் வெண்கலம் வென்று இரண்டு ஒலிம்பிக் பதக்கங்களை வென்ற முதல் இந்திய பெண்மணியாக பேட்மின்டன் வீராங்கனை பி வி சிந்து உருவெடுத்துள்ளார்
டோக்கியோ ஒலிம்பிக் போட்டியில் பெண்கள் ஒற்றையர் பிரிவில் இந்திய பேட்மின்டன் வீராங்கனை பி வி சிந்து இன்று வெண்கலப் பதக்கத்தை வென்றார். சீனாவை சேர்ந்த ஹீ பிங் ஜியாவோவை 21-13 மற்றும் 21-15 என்ற கணக்கில் வென்ற சிந்து, இரண்டு ஒலிம்பிக் பதக்கங்களை வென்ற முதல் இந்திய பெண்மணியாக உருவெடுத்துள்ளார். ரியோ 2016-ல் சிந்து வெள்ளி பதக்கம் வென்றார் என்பது குறிப்பிடத்தக்கது.
இரண்டு ஒலிம்பிக் பதக்கங்களை வென்ற முதல் மற்றும் ஒரே மற்றொரு இந்தியர் மல்யுத்த வீரர் சுஷில் குமார் ஆவார்.
குடியரசுத் தலைவர் திரு ராம் நாத் கோவிந்த், பிரதமர் திரு நரேந்திர மோடி, விளையாட்டுத்துறை அமைச்சர் திரு அனுராக் தாகூர் மற்றும் நாடு முழுவதிலும் உள்ள மக்கள் பி வி சிந்துவின் சாதனைக்காக அவரை பாராட்டி உள்ளனர்.
"இரண்டு ஒலிம்பிக் போட்டிகளில் பதக்கங்களை வென்ற முதல் இந்தியப் பெண்மணியாக பி வி சிந்து உருவெடுத்துள்ளார். தொடர் செயல்திறன், அர்ப்பணிப்பு மற்றும் சிறப்பான பங்களிப்பின் புதிய அளவுகோலை சிந்து நிர்ணயித்துள்ளார்," என்று குடியரசுத் தலைவர் திரு ராம் நாத் கோவிந்த் வாழ்த்தி உள்ளார்.
சிந்து இந்தியாவின் பெருமை என்றும் மிகச்சிறந்த ஒலிம்பிக் வீராங்கனைகளில் அவரும் ஒருவர் என்றும் பிரதமர் திரு நரேந்திர மோடி கூறினார்.
இது குறித்து தமது டிவிட்டர் பக்கத்தில் பதிவிட்டுள்ள பிரதமர், "பி வி சிந்துவின் மிகச்சிறந்த செயல்பாட்டால் நம் அனைவருக்கும் மகிழ்ச்சி. டோக்கியோ ஒலிம்பிக் 2020-ல் வெண்கலம் வென்றதற்காக அவருக்கு வாழ்த்துகள். அவர் இந்தியாவின் பெருமை மற்றும் மிகச்சிறந்த ஒலிம்பிக் வீராங்கனைகளில் ஒருவர்," என்று கூறியுள்ளார்.
சிந்துவுக்கு வாழ்த்து தெரிவித்துள்ள விளையாட்டுத்துறை அமைச்சர் திரு அனுராக் சிங் தாகூர், "சிறப்பான வெற்றி பி வி சிந்து!!! டோக்கியோ 2020-ல் கட்டுக்கோப்புடன் விளையாடி வரலாற்றை உருவாக்கி இருக்கிறீர்கள் ! இரண்டு முறை ஒலிம்பிக் பதக்கங்களை வென்றுள்ளீர்கள் ! உங்களால் இந்தியா பெருமை கொள்கிறது & உங்கள் வருகையை எதிர்பார்த்து காத்திருக்கிறது. நீங்கள் சாதித்து விட்டீர்கள்," என்று தமது டிவிட்டர் பக்கத்தில் கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1741308
|
அறிவியல் மற்றும் தொழில்நுட்பத்துறை
|
டாக்டர் ஹர்ஷவர்தன்- ‘’ நாட்டின் மீது தாக்கத்தை ஏற்படுத்தும் வாய்ப்புள்ள பல்வேறு பருவநிலை மாற்ற அபாய நேர்வுகளைத் தீர்மானிக்க, நாடு முழுவதும் பல்நிலை பருவநிலை அணுகுமுறைக்கு வலுவான பருவநிலை அபாய மேலாண்மை வரையறை தேவைப்படும் அதே சமயத்தில், இத்தகைய அபாயங்களால் ஏறபடக்கூடிய இழப்பு மற்றும் சேதங்கள் குறித்த விரிவான புரிதலையும் வழங்குகிறது’’
மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன், ’ ‘’ நாட்டின் மீது தாக்கத்தை ஏற்படுத்தும் வாய்ப்புள்ள பல்வேறு பருவநிலை மாற்ற அபாய நேர்வுகளைத் தீர்மானிக்க, நாடு முழுவதும் பல்நிலை பருவநிலை அணுகுமுறைக்கு வலுவான பருவநிலை அபாய மேலாண்மை வரையறை தேவைப்படும் அதே சமயத்தில், இத்தகைய அபாயங்களால் ஏறபடக்கூடிய இழப்பு மற்றும் சேதங்கள் குறித்த விரிவான புரிதலையும் வழங்குகிறது’’என்று கூறியுள்ளார். தேசிய பேரிடர் மேலாண்மை நிறுவனம் ஏற்பாடு செய்திருந்த ‘’ அறிவியல் மற்றும் தொழில்நுட்பம்- கொள்கை- பருவநிலை அபாய மேலாண்மைக்கான நடைமுறை இடைமுகம்’’ என்னும் மூன்று நாள் காணொலிக் காட்சி மாநாட்டில் சிறப்புரையாற்றினார்.
‘’ தற்சார்பு இந்தியா என்னும் பிரதமரின் உன்னத அழைப்பை நிறைவேற்றும் ஒரு பகுதியாக, தன்னிறைவு என்னும் தாரகமந்திரத்தை நோக்கிய நமது பயணத்திற்கு, பேரிடர் விரிதிறன் மற்றும் நிலைத்தன்மையுடன் கூடிய கட்டமைப்புக்கு பருவநிலை தகவமைப்பு திட்டமிடலில் அறிவியல் மற்றும் தொழில்நுட்பம் முக்கிய பங்காற்றுகிறது’’ என்று கூறிய அமைச்சர், ‘’ பருவநிலை குறித்த இரண்டு தேசிய இயக்கங்களை செயல்படுத்துவதில், பருவநிலை மாற்றம் குறித்த தேசிய செயல்திட்டத்தின் ஒரு பகுதியாக, அறிவியல் மற்றும் தொழில்நுட்பத்துறை பெரும் சாதனைகளை நிகழ்த்தியுள்ளது. இந்த இரண்டு இயக்கங்களின் கீழ், சுமார் 200 பல்வேறு அளவிலான திட்டங்களுக்கு ஆதரவு அளிக்கப்படுகின்றது. இதில், 15 சிறப்பான செயல்பாட்டு மையங்கள், 30 பெரிய ஆராய்ச்சி மற்றும் மேம்பாட்டு திட்டங்கள், சுமார் 100 திட்டங்களை உள்ளடக்கிய 14 கட்டமைப்பு திட்டங்கள், 6 பணிக்குழுக்கள், 25 மாநில பருவநிலை மாற்ற மையங்கள் உள்ளிட்டவை அடங்கும். கடந்த 6 ஆண்டுகளில், உயர் தாக்க சஞ்சிகையின் சுமார் 1500 ஆராய்ச்சி கட்டுரைகள் வெளியிடப்பட்டுள்ளன. 100-க்கும் மேற்பட்ட புதிய தொழில்நுட்ப உத்திகள் உருவாக்கப்பட்டுள்ளதுடன், இந்த இயக்கங்களின் பகுதியாக சுமார் 50,000 பேருக்கு பயிற்சி அளிக்கப்பட்டுள்ளது. இந்த இயக்க திட்டங்களில், 1200-க்கும் அதிகமான விஞ்ஞானிகள் மற்றும் மாணவர்கள் பணியாற்றி வருகின்றனர்’’ என்று தெரிவித்தார்.
பிரதமர் அலுவலகம்
மகாராஷ்டிரா தினத்தையொட்டி பிரதமர் வாழ்த்து
மகாராஷ்டிரா தினத்தையொட்டி பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில் தெரிவித்திருப்பதாவது:
“மகாராஷ்டிரா தின நல்வாழ்த்துக்கள். சிறந்த கலாச்சாரமும், கடின உழைப்பாளிகளான மக்களையும் கொண்டிருப்பதால் மகாராஷ்டிரா மாநிலம், நாடு அனைத்து துறைகளிலும் முன்னேற வழிவகுக்கிறது.எதிர்வரும் ஆண்டுகளிலும் மகாராஷ்டிர மாநிலம் தொடர்ச்சியாக முன்னேற வேண்டும் என பிரார்த்திக்கிறேன்.”